Rinkimų pritaikymo žmonėms su regos negalia įvertinimo anketa
Lietuvos aklųjų ir silpnaregių sąjunga prašo Jūsų įvertinti rinkimų pritaikymą žmonių su regos negalia poreikiams. Tai galite padaryti atsakę į anketos klausimus ir atsiuntę ją el. paštu vytautas@lass.lt Atsakymų lauksime iki 2020 m. lapkričio 20 d. Dėkojame už Jūsų skirtą laiką ir tikimės, kad išsakytos mintys pasitarnaus rinkimų proceso Lietuvoje gerinimui.  

1. Jūsų vardas, pavardė, amžius (jei tai - ne paslaptis). 

2. Ar viešoje aplinkoje vaikštote be palydovo? 

3. Esate neregys(ė), silpnaregis(ė) 

4. Ar mokate brailio raštą? 

5. Kokiais šaltiniais naudojotės rinkdami informaciją apie rinkimus į Lietuvos Respublikos Seimą (leidinys brailio raštu, garsinė medžiaga Lietuvos aklųjų bibliotekoje, radijas, televizija, internetas)?
6. Kaip dalyvavote rinkimuose (išankstiniame balsavime savivaldybėse ir išankstinio balsavimo punktuose, namuose, rinkimų dieną)? 

7. Ar rinkimų dieną lengvai radote savo rinkimų apylinkę? 

8. Ar pakankamai aiškus buvo kelias nuo pastato durų iki patalpos, kurioje buvo vykdomi rinkimai? 
9. Ar rinkimų komisijos nariai tinkamai jus aptarnavo, žinojo, kaip jums reikia suteikti paslaugą? 

10. Ar pirmame ture gavote vienmandatės ir daugiamandatės apylinkių įmautes ir jų priedus brailio raštu (priedai - lapai, kuriuose brailio raštu buvo pateikti partijų pavadinimai su jų pirmininkais bei vienmandatėse apygardose renkamų kandidatų partinė priklausomybė)? 

11. Ar brailio raštas ant įmaučių ir jų priedų buvo kokybiškas? 
12. Ar Jums buvo leista pasiimti įmautes siekiant užtikrinti rinkimų slaptumą? 

13. Kokiais informacijos šaltiniais rėmėtės, apsispręsdami dalyvauti antrajame rinkimų ture? 

14. Ar antrame rinkimų ture gavote biuletenio įmautę brailio raštu? 

15. Kaip vertinate antrojo turo įmautės brailio rašto kokybę? 

16. Ar antrajame ture pajutote rinkimų komisijos personalo žinių pažangą apie tai, kaip reikia patalkinti neregiams rinkimuose? 

17. Ar Jums buvo leista pasiimti įmautes siekiant užtikrinti rinkimų slaptumą antrame ture?
18. Jei nedalyvavote viename iš rinkimų turų, nurodykite priežastį, kodėl nedalyvavote. 

19. Įvertinkite rinkimų į Lietuvos Respublikos Seimą pritaikymą žmonėms su regos negalia nuo 10 iki 0, kur 10 – labai geras, 0 – labai blogas.
20. Kaip siūlytumėte patobulinti rinkimų procesą, kad jame kuo gausiau dalyvautų regos negalią turintys žmonės? 
